
PËR HAPJEN E PROGRAMEVE TË STUDIMIT “MASTER PROFESIONAL” NË UNIVERSITETIN “FAN.S.NOLI”, KORÇË

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen në Fakultetin e Mësuesisë të universitetit “Fan.S.Noli”, Korçë, të programeve të studimit “Master profesional” në:
a) “Gjuhë-letërsi”, me profil minor në “Sporte”;
b) “Matematikë dhe fizikë”, me profil minor në “Informatikë”;
c) “Matematikë dhe informatikë”, me profil minor në “Fizikë”.
2. Programet e studimit “Master profesional” realizohen me 90 kredite dhe kohëzgjatja normale e tyre është 1,5 (një vit e gjashtë muaj) vit akademik.
3. Programet e studimit të fillojnë veprimtarinë mësimore në vitin akademik 2010-2011.
4. Në përfundim të programeve të studimit lëshohet diploma “Master profesional” në:
a) “Gjuhë-letërsi”, me profil minor në “Sporte”;
b) “Matematikë dhe fizikë”, me profil minor në “Informatikë”;
c) “Matematikë dhe informatikë”, me profil minor në “Fizikë”.
5. Efektet financiare, për zbatimin e këtij urdhri, përballohen nga buxheti i universitetit “Fan.S.Noli”, Korçë, pa efekte buxhetore shtesë.
6. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë së Arsimit dhe Shkencës, si dhe universiteti “Fan.S.Noli”, Korçë, për zbatimin e këtij urdhri.
Ky urdhër hyn në fuqi menjëherë.

